The Four Pillars of Object Oriented Programming
Published: 2023-10-18 08:15:39

---
title: The Four Pillars of Object Oriented Programming
published: true
date: 2023-08-08 17:30:00 UTC
tags: 
canonical_url: 
---

SOLID က Object Oriented Programming Paradigm သုံးတဲ့အခါမှာဘယ်လိုဘယ်ပုံရေးသင့်တယ်၊ ဘယ်လိုတွေးသင့်တယ်ဆိုတာမျိုးကိုလမ်းကြောင်းပေးတဲ့ Principle ဖြစ်ပါတယ်။ သူက အတင်းအကြပ်ကြီးလိုက်နာရမယ်လို့ပြောထားတာမျိုးမဟုတ်ဘဲနဲ့ Guidelines သဘောမျိုးပေးထားတဲ့ Principle လို့နားလည်ထားလို့ရပါတယ်။

SOLID ကိုစမလေ့လာခင် Abstraction, Encapsulation, Inheritance, Polymorphism ဆိုတဲ့ Object Oriented ရဲ့ ထောက်တိုင်တွေကိုအရင်သိထားဖို့လိုပါတယ်။ Four Pillars လို့‌ ခေါ်ပါတယ်။

## Abstraction

OOP နဲ့ Data Modeling လုပ်တဲ့အခါ၊ ဒါမှမဟုတ် Class တွေတည်ဆောက်တဲ့အခါမှာ Real World မှာရှိတဲ့ Object ကိုပြန်ပြီး OOP နဲ့ Modeling လုပ်ကြပါတယ်။ ဆိုပါစို့ကားတစ်စီးကို Class အဖြစ်ပြောင်းမယ်ဆိုရင်၊ ကားတစ်ခုလုံးမှာပါတဲ့ Implementation Detail တွေဖြစ်တဲ့ ကားရဲ့ဘယ် Engine ကိုဘယ်ဝိုင်ယာနဲ့ဆက်ထားတယ်၊ အင်ဂျင်ကိုစနှိုးဖို့ ဘာတွေလုပ်ရမယ်စတဲ့ကိစ္စတွေကိုအသေးစိတ်လိုက်ပြီးတော့သိထားတာမျိုးမဟုတ်ဘဲနဲ့ ကားရဲ့အသုံးဝင်ဝဲ့အပိုင်းဖြစ်တဲ့ Business Domain ကိုပဲယူပြီးတော့ Modeling လုပ်ကြပါတယ်။ ဥပမာ YBS ဆိုရင် ခရီးသည် တင်ဖို့ဖြစ်ပါတယ်။ ဒါ့ကြောင့် ဒီကားပေါ်မှာ အရေးအကြီးဆုံးကိစ္စက ထိုင်ခုံတွေဖြစ်ပါတယ်။ ထိုင်ခုံတွေရဲ့ Count ကိုသိထားရင်ရပါပြီ။ ဒီလိုမျိုး Modeling လုပ်တဲ့တွေးခေါ်မှုမျိုးကို Abstraction လို့ခေါ်ပါတယ်။ ဒီနေရာမှာတစ်ခုသတိချပ်ရမှာက ကိုယ့်ရဲ့ Modeling လုပ်တဲ့ပုံစံက Specific Context ပေါ်မူတည်ပြီးလုပ်ရတယ်ဆိုတာကိုပါ။ Specific Context ဆိုတာက ကိုယ်ရဲ့ Business Software က Engine Power ကိုသိဖို့လိုတာလား၊ Seat Count ကိုသိဖို့လိုတာလားဆိုတာမျိုးပါ။ တိကျသေချာတဲ့ Boundary တွေသိထားမှ Modeling လုပ်ရတာမှာပိုပြီးထိရောက်မှာဖြစ်ပါတယ်။

## Encapsulation

Encapsulation က Lower Level Implementation တွေကို Hide ထားတဲ့ကိစ္စမျိုးတွေကိုလုပ်ဖို့ Push လုပ်ထားတာပါ။ ကားမောင်းတတ်ဖို့က ကားဘယ်လိုအလုပ်လဲဆိုတာကိုအသေးစိတ်သိစရာမလိုဘဲနဲ့ ကားပေါ်မှာထိုင်ပြီးစီယာတိုင်လေးကိုင်ပြီးဘယ်လိုမောင်းရမယ်၊ ဘယ်လိုဘရိတ်နင်းရမယ် စတဲ့ကိစ္စတွေပဲသိဖို့လိုပြီးတော့ ဘရိတ်နင်းလိုက်တာနဲ့ဘယ် Hydronic Pressure ကဘယ်လိုလုပ်သွားတယ်ဆိုတာမျိုးကိုသိဖို့မလိုတာမျိုးကိုပြောတာပါ။ Bus ကားမောင်းမယ်ဆိုရင် အဓိကလုပ်ရမှာက Bus Stop တစ်ခုကနေ တစ်ခုကိုရောက်အောင်ပို့ဖို့ပဲဖြစ်တယ်။ ဒီလိုနေရာမှာ ကားမောင်းတဲ့ Process ကို Hide ထားရမှာဖြစ်တယ်။ Public အနေနဲ့ဘယ်သူမှမလိုအပ်တာကြောင့်ဖြစ်တယ်။ Class Method အနေနဲ့ဆိုရင် origin method တစ်ခုရှိမယ်၊ ဘယ်ကနေဘယ်ကိုသွားမယ်ဆိုတာမျိုးပဲပါမယ်။ ဒီလိုမျိုးပါ။

```
class Bus {
    origin(from, to){}
}

```

## Inheritance

အမွေဆက်ခံတယ်ဆိုတဲ့အတိုင်းပဲ Existing Class ကနေ Reuse လို့ရတဲ့ Child Class တွေဆောက်တာဖြစ်ပါတယ်။ ဥပမာ Animal Class မှာ Run Method ရှိမယ်။ သူက Animal တိုင်းမှာပါနေတာကြောင့် Inherit လုပ်လို့ရတယ်။ ဘယလို့ဆိုရင်အပေါ်က Behavior ကပြန်ပါလာမှာဖြစ်တာကြောင့် Reuse လို့ရသွားလို့ဖြစ်ပါတယ်။

```
 class Animal {
     run(){}
 }

class Cat extends Animal {}

```

ဒီနေရာမှာသတိထားရမှာက Class State နဲ့ Behavior တွေရဲ့ Security ပါ။ Parent မှာ Public ပေးထားရင်ကျန်တဲ့ Child က Inherited ဖြစ်သွားမှာပါ။

## Polymorphism

Polymorphic ဖြစ်တယ်ဆိုတာက Shape တစ်ခုအနေနဲ့ Pretend တာမျိုးပါ။ ဥပမာ Animal Class မှာ makeSound Behavior လုပ်နိုင်တယ်ဆိုပါစို့။ သူ့ကို extends ထားတဲ့ကောင်တွေဖြစ်တဲ့ Cat ဆိုရင်လည်း Animal လိုမျိုး Behavior ကို behave နိုင်တယ်ဆိုပြီး Pretend တာမျိုးပါ။

```
abstract class Animal {
     makeSound();
 }
class Cat extends Animal {
    makeSound(){
    print ("Meow")
    }
}
class Dog extends Animal {
    makeSound(){
    print ("Woff")
    }
}
animals = [new Cat, new Dog]
foreach(Animal animal: animals)
{
    animal.makeSound()
}

```

Polymorphic ဖြစ်မဖြစ်ကိုတော့ Runtime မှာသိနိုင်ပါတယ်။ OO Programming Language တော်တော်များများမှာလည်း Support ပေးပါတယ်။ Program က Concrete Type ကိုမသိဘဲနဲ့ Runtime မှာသာ သိနိုင်တာမျိုးပါ။ အလွယ်အနေနဲ့ On The Fly မှာ ပုံပြောင်းတယ်လို့မှတ်ထားနိုင်ပါတယ်။